Kristi Himmelfarts-dagene byder på flere store fodboldturneringer i det nordjyske - alene ved Aalborg City Cup runder man i år 4.000 deltagere. Og her er det særligt de mange pigehold, der har meldt deres ankomst på grønsværen. - Det er helt fantastisk, at der så mange piger med – også helt ned til 1213 års alderen som tager afsted for at spille fodbold, siger Kristian Lyng Thingbak, turneringsansvarlig ved Aalborg City Cup. - Vi kan godt mærke, at pigefodbolden vokser på internationalt plan, og at der bliver gjort flere tiltag for at fremme pigefodbolden rundt omkring i Europa, siger Kristian Lyng Thingbak til TV2 Nord. I år er der ved Aalborg City Cup hele 34 pigehold mere med, end ved turneringen sidste år. Der er deltagende hold fra seks forskellige lande. Herover kan du se indslaget fra Aalborg City Cup, hvor både danske og udenlandske spillerne fortæller om deres motivation for at være med.

Opsummering:
Aalborg City Cup har fået langt flere tilmeldte pigehold end tidligere - til stor glæde for både arrangører og deltagere.